Αρμάν Αμπεκασίς

Ο Αρμάν Αμπεκασίς (γαλλικά: Armand Abécassis), γεννημένος στις 16 Απριλίου 1933 στην Καζαμπλάνκα του Μαρόκου, είναι Γάλλος συγγραφέας μαροκινής και σεφαρδικής εβραϊκής καταγωγής, επίτιμος καθηγητής γενικής και συγκριτικής φιλοσοφίας στο Πανεπιστήμιο Μισέλ-ντε-Μονταίν (Μπορντώ 3). Διατελεί πρόεδρος του Ευρωπαϊκού Πανεπιστημιακού Ινστιτούτου Ρασί της Τρουά, διευθυντής του Κέντρου Εβραϊκών Σπουδών, με ειδίκευση στην εβραϊκή σκέψη.

Παράλληλα, διατελεί καθηγητής στη Σχολή Ακιμπά του Στρασβούργου, καθώς και στην Παγκόσμια Ισραηλιτική Συμμαχία.

Τα κείμενα και οι διδαχές του έχουν ως απώτερο σκοπό την προώθηση ενός γόνιμου διαλόγου μεταξύ Ιουδαϊσμού και Χριστιανισμού, γεγονός το οποίο είναι ορατό, μεταξύ άλλων, εντός των συγγραφικών έργων του À Bible ouverte (εκδοθέν το 1980, σε συνεργασία με τον Ζοζί Εζενμπέργκ) και En vérité, je vous le dis. Une lecture juive des Évangiles (εκδοθέν το 1999). Το 2009, βραβεύτηκε για το σύνολο του έργου του και της προσφοράς του από την Ιουδαιοχριστιανική Φιλία Γαλλίας (γαλλικά: Amitié judéo-chrétienne de France ή AJCF).

Προσωπική ζωή 
Είναι παντρεμένος με την Ζανίν Αμπεκασίς, μαζί με την οποία είναι γονείς των Ζοέλ, Ελιέτ και Εμανουέλ Αμπεκασίς.

Εργογραφία

Παραπομπές 

Καθηγητές του Πανεπιστημίου Μπορντώ 3
Γάλλοι φιλόσοφοι
Χριστιανισμός και Ιουδαϊσμός